נשיא המדינה, שמעון פרס, העניק היום (ג') את אות הנשיא למען הזולת לנדב בן יהודה, מטפס הרים בן 24 שחילץ בחודש מאי מטפס טורקי גוסס על הר האוורסט. "אתה נציג של הנוער המצוין שלנו", אמר הנשיא. "טיפסת גבוה, חיפשת פסגה גיאוגרפית ומצאת פסגה אנושית. סיכנת את חייך והצלת חיים של אדם אחר".
במהלך החילוץ נפצע בן יהודה בידו. "היום אני מרגיש הרבה יותר טוב והחשש לקטיעה הוסר", סיפר. "לפני כשבוע ציינתי שלושה חודשים לפציעה על ידי כך שהצלחתי לעשות אצבע משולשת". על קבלת אות הנשיא אמר: "אני מאוד מתרגש מהמעמד ואני לא מצטער ולא מתחרט שלא הגעתי לפסגה. אם יש היום אדם שחי בזכותי והיד שלי הייתה צריכה ללכת, אז זה שווה את זה".
בין יהודה: "לא נוטשים בשדה"
בן יהודה, תושב רחובות, שירת בסיירת גולני ולאחר שהשתחרר התמקצע בטיפוס קרח. "עכשיו אני מתאמן לקראת הטיפוס הבא", סיפר הספורטאי המצטיין מהמרכז הבינתחומי. "בעוד שלושה ימים, אני יוצא לטפס בגיאורגיה בתקווה שלא אתקל בקושי שיגרום לי להפסיק".
בהקלדה", אמר. "אני עובד על עניין המוטוריקה העדינה וגם על אחיזה יותר אגרסיבית". הוא עדיין לא ויתר על החלום לכבוש את האוורסט. "אני מתכוון לעשות מסלולים לא פחות קשים", אמר. "נראה מה צופן לי העתיד, אולי דרכינו יצטלבו".
זו השנה ה-38 שבה מוענק האות היוקרתי בתחום ההתנדבות. 12 אנשים וארגונים קיבלו הערב את האות שנועד לעודד את רוח ההתנדבות בחברה בישראל. ועדת שיפוט מיוחדת בחרה את הזוכים מבין מאות המלצות שהתקבלו בבית הנשיא.